ลักษณะอากาศทั่วไปเมื่อเวลา 04:00 น.  วันที่  15 – 16 พฤศจิกายน  2554 

บริเวณความกดอากาศสูงจากประเทศจีนแผ่ลงมาปกคลุมประเทศไทยตอนบนอย่างต่อเนื่อง ลักษณะเช่นนี้ทำให้บริเวณภาคเหนือ ภาคตะวันออกเฉียงเหนือ ภาคกลาง และภาคตะวันออก ยังคงมีอากาศหนาวเย็นและมีหมอกในตอนเช้า  สำหรับมรสุมตะวันออกเฉียงเหนือที่ปกคลุมอ่าวไทย และภาคใต้ มีกำลังแรงขึ้นในช่วงวันที่ 15-16 พ.ย. นี้ ทำให้ภาคใต้ฝั่งตะวันออกมีฝนฟ้าคะนองเกือบทั่วไปและมี ฝนตกหนักบางพื้นที่ ขอให้ประชาชนตั้งแต่จังหวัดชุมพรลงไประวังอันตรายจากฝนตกหนักอาจทำให้เกิดน้ำท่วมฉับพลันและน้ำป่าไหลหลากได้บางแห่ง ส่วนอ่าวไทยมีคลื่นสูงประมาณ 2 เมตร ขอให้ชาวเรือควรเดินเรือด้วยความระมัดระวังในระยะนี้ 

ภาคใต้ฝั่งตะวันออก  

มีฝนฟ้าคะนองเกือบทั่วไป ร้อยละ 70 ของพื้นที่ กับมีฝนตกหนักบางพื้นที่ บริเวณจังหวัดชุมพร    สุราษฎร์ธานี นครศรีธรรมราช พัทลุง สงขลา ปัตตานี ยะลา และนราธิวาส อุณหภูมิต่ำสุด 23-25 องศา อุณหภูมิสูงสุด 29-33 องศา ลมตะวันออกเฉียงเหนือ ความเร็ว 20-35 กม./ชม. ทะเลมีคลื่นสูงประมาณ    2 เมตร ส่วนบริเวณฝนฟ้าคะนองคลื่นสูง 2-3 เมตร 

